Nkenda ya 100: Na masamba ya Getesemane
NA NIMA ya kukatuka na suku ya étage, Yezu na balongoki na yandi kwendaka na masamba ya Getesemane, kisika yina bau vandaka kukwenda mbala mingi. Ntangu bau kumaka, Yezu tubilaka bau na kulala ve, kansi na kusamba. Na nima, ntangu yandi pusanaka fyoti, yandi bwaka luse na ntoto mpi yantikaka na kusamba.
Na nima, yandi vutukaka na bantumwa na yandi. Bau vandaka kulala! Mbala tatu, yandi tubilaka bau na kulala ve, kansi konso ntangu yandi vandaka kuvutuka, yandi vandaka kukuta bau ya kulala. Na mbala ya tatu yandi vutukaka, yandi tubilaka bau nde: ‘Inki mpila beno lunga lala na ntangu bonso yai, sambu Mwana ya muntu tapesama na maboko ya bambeni na yandi.’
Kaka na ntangu yandi manisaka na kutuba, bau waka mazu ya bantu mingi. Na mbala mosi, kibuka ya bantu yina vandaka na bambele, banti na tiya kubasikaka! Ntangu kibuka yina pusanaka, muntu mosi lutaka na ntwala na bau mpi kwisaka penepene ya Yezu mpi pesaka yandi beze. Tala kifwanisu. Yau vandaka Judas Iscariote. Sambu na nki yandi pesaka Yezu beze mutindu yina?
Yezu yulaka yandi nde: ‘Judas, keti nge keteka mono na kupesaka mono beze?’ Na yau, beze yina vandaka kidimbu. Yau vandaka kumonisa Yezu na kibuka yina ya bimpumbulu. Yau yina, bambeni ya Yezu kupusanaka penepene sambu na kukanga yandi. Kansi Pierre zolaka ve kubika bantu yina kukwenda na Yezu kukonda kunwana. Yandi basisaka mbele yina yandi nataka mpi bulaka yau muntu mosi yina vandaka na lweka na yandi. Mbele kulutaka na lweka ya ntu ya bakala yina mpi zengaka yandi dikutu ya kitata. Yezu bakaka dikutu ya muntu yina lwalaka mpi belulaka yandi.
Yezu tubaka na Pierre nde: ‘Vutula mbele na nge na kisika na yau. Keti nge kebanza nde mono lenda ve kubondila Tata na mono na kutindila mono bawanzyo mafunda sambu na kusadisa mono?’ Kansi Yezu salaka kima mosi ve sambu yandi zabaka nde ntangu fwanaka sambu yandi kangama na bambeni na yandi. Yandi bikaka nde bau kunata yandi. Beto tala mambu yina kubwilaka yandi.
Matayo 26:36-56; Luka 22:39-53; Yoane 18:1-12.
Bangyufula
- Na nima ya kukatuka na suku ya etaze, Yezu ti bantumwa na yandi kukwendaka na wapi, mpi yandi songaka bo na kusala inki?
- Ntangu Yezu kuvutukaka na kisika yina bantumwa kuvandaka, yandi kutaka bo kesala inki, mpi dyambu yango kusalamaka bambala ikwa?
- Banani kukotaka na masamba, mpi mutindu kifwanisu kemonisa yo, Yudasi Iskariote kesala inki?
- Sambu na nki Yudasi kufibaka Yezu, mpi Piere kusalaka inki?
- Yezu kuzabisaka Piere inki, kansi sambu na nki Yezu kulombaka ve nde Nzambi kutindila yandi bawanzyo?
Bangyufula ya ngika
- Tanga Matayo 26:36-56.
Inki mutindu kupesa ya Yezu kupesaka balongoki na yandi bandongisila kele mbandu ya mbote sambu na Bakristu yina kele bankuluntu bubu yai? (Mat. 20:25-28; 26:40, 41; Gal. 5:17; Ef. 4:29, 31, 32)
Inki mutindu Yezu vandaka kutadila kusadila minduki sambu na kufwa bantu yankaka? (Mat. 26:52; Luka 6:27, 28; Yoa. 18:36)
- Tanga Luka 22:39-53.
Ntangu wanzyo mosi kumonanaka na Yezu na kilanga ya Getsemane sambu na kupesa yandi kikesa, keti dyambu yai kemonisa nde lukwikilu ya Yezu kulembaka? Tendula. (Luke 22:41-43; Yez. 49:8; Mat. 4:10, 11; Baeb. 5:7)
- Tanga Yoane 18:1-12.
Inki mutindu Yezu kutaninaka balongoki na yandi na bambeni na yandi, mpi nki dilongi beto lenda baka na mbandu yai? (Yoa. 10:11, 12; 18:1, 6-9; Baeb. 13:6; Yak. 2:25)
kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn cjk_Latn kon_Latn kon_Latn kon_Latn